CELEX: 32021D0773
Language: bg
Date: 2021-05-10 00:00:00
Title: Решение за изпълнение (ЕС) 2021/773 на Комисията от 10 май 2021 година за разрешаване на държавите членки — в съответствие с Директива 1999/105/ЕО на Съвета — временно да вземат решение относно еквивалентността на горски репродуктивен материал от определени категории, произведен в някои трети страни (нотифицирано под номер С(2021) 3194)

12.5.2021   
               
               
                  BG
               
               
                  Официален вестник на Европейския съюз
               
               
                  L 169/1
               
            
         РЕШЕНИЕ ЗА ИЗПЪЛНЕНИЕ (ЕС) 2021/773 НА КОМИСИЯТА
         от 10 май 2021 година
         за разрешаване на държавите членки — в съответствие с Директива 1999/105/ЕО на Съвета — временно да вземат решение относно еквивалентността на горски репродуктивен материал от определени категории, произведен в някои трети страни
         
            
               (нотифицирано под номер С(2021) 3194)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 1999/105/ЕО на Съвета от 22 декември 1999 г. относно търговията с горски репродуктивен материал (1), и по-специално член 19, параграф 3 от нея,
         като има предвид, че:
         
                     (1)
                  
                  
                     С Решение 2008/971/ЕО на Съвета (2) се установяват правилата за признаване на еквивалентността на одобряването и регистрирането на базови източници и последващото производство на репродуктивен материал от тези базови източници в някои трети страни. Въпросните трети страни членуват в Схемата на ОИСР за сертифициране на горски репродуктивен материал, предмет на международна търговия (наричана по-долу „Схемата на ОИСР за горските семена и растения“).
                  
               
                     (2)
                  
                  
                     Решение 2008/971/ЕО обхваща горския репродуктивен материал от категориите „идентифициран“, „селекциониран“ и „окачествен“.
                  
               
                     (3)
                  
                  
                     През 2011 г. правилата и разпоредбите на Схемата на ОИСР за горските семена и растения (3) (наричани по-долу „правилата на Схемата на ОИСР за горските семена и растения“) обхващаха горския репродуктивен материал от категориите „идентифициран“, „селекциониран“ и „окачествен“. През 2013 г. правилата на Схемата на ОИСР за горските семена и растения бяха изменени, за да бъде включена категорията „изпитван“3.
                  
               
                     (4)
                  
                  
                     Тъй като на равнището на Съюза няма решение относно еквивалентността на горския репродуктивен материал от категорията „изпитван“, по силата на член 19, параграф 3 от Директива 1999/105/ЕО на държавите членки може да бъде разрешено да вземат решения на национално равнище.
                  
               
                     (5)
                  
                  
                     През 2018 г. Обединеното кралство стана член на Схемата на ОИСР за горските семена и растения. То беше включена като трета държава в приложение I към Решение 2008/971/ЕО (4), без да се засяга прилагането на правото на Съюза спрямо Обединеното кралство и на негова територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия към Споразумението за оттегляне във връзка с приложение 2 към посочения протокол.
                  
               
                     (6)
                  
                  
                     Докато бъде прието изменение на Решение 2008/971/ЕО, на държавите членки следва да се разреши временно да вземат решение относно еквивалентността на горския репродуктивен материал от категорията „изпитван“, произведен в третите държави, включени в списъка в приложение I към Решение 2008/971/ЕО. В този контекст държавите членки следва да гарантират, че внасяният материал предоставя във всяко отношение гаранции, еднакви с тези при горския репродуктивен материал, произведен в Съюза и отговарящ на Директива 1999/105/ЕО.
                  
               
                     (7)
                  
                  
                     Предвид времето, необходимо за евентуално удължаване на срока на действие на Решение 2008/971/ЕО, и с цел да се избегнат всички рискове от възпрепятстване на вноса в държавите членки, настоящото решение следва да се прилага до 31 декември 2024 г.
                  
               
                     (8)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   На държавите членки се разрешава да вземат решения дали даден горски репродуктивен материал от категорията „изпитван“, произведен в трета държава, включена в приложението, предоставя същите гаранции като горския репродуктивен материал, произведен в Съюза и отговарящ на разпоредбите на Директива 1999/105/ЕО.
            
            
               2.   За целите на параграф 1 се прилага следното:
               
                           а)
                        
                        
                           „гаранции“ означава гаранции относно:
                           
                                       i)
                                    
                                    
                                       одобряването на базови източници за производството на горски репродуктивен материал, и
                                    
                                 
                                       ii)
                                    
                                    
                                       мерките, предприети за последващото производство на горски репродуктивен материал от тези базови източници във връзка с търговията;
                                    
                                 
                     
                           б)
                        
                        
                           „горски репродуктивен материал от категорията „изпитван“ означава горски репродуктивен материал, който:
                           
                                       i)
                                    
                                    
                                       е произведен от видовете базови източници, включени в приложението, и
                                    
                                 
                                       ii)
                                    
                                    
                                       принадлежи към съответните видове или изкуствени хибриди, включени в приложение I към Директива 1999/105/ЕО.
                                    
                                 
                     
         
         
            Член 2
            Държавите членки незабавно информират Комисията и другите държави членки за решенията, взети съгласно настоящото решение, и за отмяната на тези решения.
         
         
            Член 3
            Настоящото решение се прилага до 31 декември 2024 г.
         
         
            Член 4
            Адресати на настоящото решение са държавите членки.
         
         
            Съставено в Брюксел на 10 май 2021 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 11, 15.1.2000 г., стр. 17.
         
            (2)  Решение 2008/971/ЕО на Съвета от 16 декември 2008 г. относно еквивалентността на горския репродуктивен материал, произведен в трети страни (ОВ L 345, 23.12.2008 г., стр. 83).
         
            (3)  Решения на Съвета на Организацията за икономическо сътрудничество и развитие, Решение на Съвета за създаване на схемата на ОИСР за сертифициране на горски репродуктивен материал, предмет на международна търговия [OECD/LEGAL/0355]. https://legalinstruments.oecd.org/en/instruments/OECD-LEGAL-0355
         
            (4)  Решение (ЕС) 2021/536 на Европейския парламент и на Съвета от 24 март 2021 г. за изменение на Решение 2008/971/ЕО на Съвета по отношение на еквивалентността на произведения в Обединеното кралство горски репродуктивен материал (OВ L 108, 29.3.2021 г., стр. 1).
      
      
         
            ПРИЛОЖЕНИЕ
            
                        Държава на произход
                     
                     
                        Вид базов източник  (1)
                        
                     
                  
                        Канада
                     
                     
                        St, SO, P, C, CM
                     
                  
                        Норвегия
                     
                     
                        St, SO, P, C, CM
                     
                  
                        Република Сърбия
                     
                     
                        St, SO, P, C, CM
                     
                  
                        Швейцария
                     
                     
                        St, SO, P, C, CM
                     
                  
                        Турция
                     
                     
                        St, SO, P, C, CM
                     
                  
                        Обединено кралство  (2)
                        
                     
                     
                        St, SO, P, C, CM
                     
                  
                        Съединени щати
                     
                     
                        St, SO, P, C, CM
                     
                  
               (1)  Съкращенията в тази колона означават следното:
            
                        St
                     
                     
                        :
                     
                     
                        Семепроизводствено насаждение
                     
                  
                        SO
                     
                     
                        :
                     
                     
                        Семепроизводствена градина
                     
                  
                        P
                     
                     
                        :
                     
                     
                        Родители на фамилия/и
                     
                  
                        C
                     
                     
                        :
                     
                     
                        Клон
                     
                  
                        CM
                     
                     
                        :
                     
                     
                        Клонова колекция.
                     
                  
               (2)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящото приложение позоваванията на Обединеното кралство не включват Северна Ирландия.